ཐེམ་ཆེན་རྫོང་ཤེས་ཡོན་གྲོང་རྡལ་མེ་ལོང་ཕྱུགས་ལས་ཆེད་ལས་མཉམ་ལས་ཁང་ནི་རང་ཞིང་གིས་འཛུགས་སྐྲུན་བྱས་པ་ཆེས་སྔ་བའི་རྩྭ་སའི་སྐྱེ་ཁམས་ཕྱུགས་ལས་ཚོད་ལྟ་ས་ཁུལ་གྲས་ཀྱི་གཅིག་ཡིན་པ་དང་།འཚོལ་ཞིབ་བྱུང་བའི་མེ་ལོང་དཔེ་དབྱིབས་ནི་ཞིང་ཆེན་ཡོངས་ཀྱིས་རྩྭ་སའི་སྐྱེ་ཁམས་ཕྱུགས་ལས་འཛུགས་སྐྲུན་སྐུལ་སྤེལ་བྱེད་པའི་དཔེ་མཚོན་དུ་གྱུར།མཉམ་ལས་ཁང་གིས་རྩྭ་སའི་གནམ་གཤིས་དང་ས་དབྱིབས།སྤང་ཤུན།ལྟག་ཆུ་དང་ཕྱུགས་ཤོང་ཚད་བཅས་གཞིར་བཟུང་སྟེ།དགུན་དཔྱིད་དང་།སྟོན་ཁ།དབྱར་ཁ་བཅས་ཀྱི་རྩྭ་ས་ཚན་རིག་དང་མཐུན་པའི་སྒོ་ནས་ལེགས་སྒྲིག་དང་།ས་མཚམས་བཅད་ནས་ཕྱུགས་ཟོག་འཚོ་རེས་བྱས་པས།ཚན་རིག་དང་མཐུན་པའི་སྒོ་ནས་རྩྭ་སའི་ཐོན་ཁུངས་བེད་སྤྱོད་བྱས་ཚད་ཇེ་མཐོར་སོང་བ་དང་།རྩྭ་སའི་སྐྱེ་ཁམས་ནུས་ལྡན་ངང་བསྐྱར་གསོ་དང་སྲུང་སྐྱོབ་ཐོབ།